Carlo Abbate

Carlo Abbate (takriban 1600 – kabla ya 1640) alikuwa mwanateolojia wa muziki, mtunzi, na padri wa Kanisa Katoliki, shirika la Wafransisko kutoka Italia. 

Alizaliwa Genoa na alihudumu kama kasisi na mwanamuziki kwa Kardinali Franz von Dietrichstein, Askofu Mkuu wa Olomouc na gavana wa Moravia.

Kabla ya mwaka 1629, alifundisha muziki katika Seminari ya kanisa la Oslavany; baadaye, alifundisha katika Seminari mpya ya Loretan huko Nikolsburg, ambayo ilikuwa makazi makuu ya kardinali huyo. Abbate aliporudi Italia mwaka 1632, alichapisha mkusanyo wake, "Regulae contrapuncti excerptae ex operibus Zerlini et aliorum ad breviorem tyronum instructionem accommodate," ambao ulikuwa na lengo la kutumika kama kitabu cha kufundishia seminari yake. Mkusanyo huu kimsingi ulikuwa na sheria zilizokubalika tayari kuhusu consonance na dissonance. Kitabu hicho kilichukua maandishi ya awali ya Gioseffo Zarlino.

 Marejeo 

Viungo vya nje
 Bohn, Emil (1890). Die Musikalischen Handschriften des 16 und 17. Breslau: Georg Olms
 Grove, George (1980). The New Grove Dictionary of Music and Musicians. London: Macmillan Publishers. Seite 4. 

Jamii:Waliozaliwa 1600
Jamii:Waliofariki 1640
Jamii:mapadri
Jamii:Wafransisko
Jamii:Wanamuziki wa Italia
Jamii:Watunzi wa Italia